BODOLAND रादाब, Kokrajhar, December 1: बाक्सा जिल्लानि तामुलपुर महकुमानि सिङाव थानाय गरेस्वर बास थाद’ग्रा थावनियाव तामुलपुर जिल्ला बर’ थुनलाइ आफादनि बानजायनायाव 61थि बोसोरसालिया जथुम्माजों लोब्बा लाखिनानै बिटिआरनि गाहाइ मावफुंगिरि प्रमद बर’आ तामुलपुराव बर’ थुनलाय आफादनि नेरसोन खामफा गायसननो थाखाय गाहाइ खुन्थिया गायसनो । बे गाहाइ नेरसोन खाम्फाया खमैबो 25 फुट गोजौनि जागोन होनना मिथिहोदों  ।  बर’ माहारिनि बिगोमा आफाद बर’ थुनलाइ आफादनि खुंगा 61थि बोसोर सालिया जथुमाखौ फैगौ फेब्रुवारि दाननि 11,12,आरो 13 खालाराव गाजा गोमजायै सानथामनि हाबाफारि लानानै खुंनो थाखाय  थि खालामनाय जाबाय। बिटिआरनि मावफुंगिरि सोद्रोमा धर्म नारायन दासखौ मासिगिरि, पबित्र कुमार बर’खौ मावफुंगिरि आफादगिरि आरो रत्नेस्वर बर’खौ गाहाइ लिंथुमगिरि महरै लानानै हाबाफारिखौ मावफुंनो थाखाय खामानि मावगासिनो।